BRATISLAVA/KALUGA. Spoločnosť Škoda Auto Russia oznámila začiatok kompletnej výroby nového prevedenia modelu Škoda Fabia v rámci ruskej premiéry tohto vozidla, ktorá sa uskutočnila dnes v továrni v Kaluge.
V roku 2009 predala automobilka na celom svete 264.173 modelov Fabia, čo je v porovnaní s výsledkom z roku 2008 o 7,1 % viac. V Rusku bol tento model najpredávanejším za rok 2009.
Nová Fabia bude v Rusku k dispozícii u oficiálnych autorizovaných predajcov od začiatku mája 2010. Už v apríli tu Škoda Auto oznámila začiatok prijímania objednávok na tento model. Napriek veľkému množstvu vykonaných zmien zostávajú ceny všetkých verzií modelu Fabia rovnaké.